
U plemenitom Kur’anu se navodi ajet o višeženstvu, a glasi: ”A ako strahujete da nećete pravedni biti, onda samo sa jednom.” (En – Nisa’, 3.) Na drugom mjestu u Kur’anu Uzvišeni Allah kaže: ”Vi ne možete potpuno jednako postupati prema ženama svojim, ma koliko to željeli.” (En – Nisa’, 129.) U prvom ajetu se uslovljava pravednost za ženidbu sa više od jedne žene, a u drugom ajetu se pojašnjava da je ispunjavanje uslova pravednosti nemoguće. Da li ovo znači da je prvi ajet dokinut i derogiran drugim, a time i ženidba sa više od jedne žene, jer je potpuna pravednost nemoguća?


* 
* 
* 
* 
* 
* 
* 

 
Je li dokinut ajet o višeženstvu?

Između ova dva ajeta nema kontradiktornosti i nijedan od njih nije derogiran drugim. Pravednost koja je naređena je moguća i ostvarljiva, jer se odnosi na pravednost u raspodjeli i izdržavanju. Međutim, pravednost u ljubavi i u stvarima spolnog odnosa je nemoguća i na to se odnose Allahove, dželle šanuhu, riječi: ”Vi ne možete potpuno jednako postupati prema ženama svojim, ma koliko to željeli.”


U hadisu koji prenosi Aiša, radijallahu anha, se kaže: ***“Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, je pravedno vršio raspodjelu među svojim ženama i govorio bi: ‘Gospodaru moj, ovo je moja raspodjela u onome što posjedujem, pa nemoj me koriti za ono što Ti posjeduješ, a ja ne posjedujem.’ “ (***Ebu Davud, poglavlje: “Brak”, 2134; Tirmizi, poglavlje: “Brak”, 1140; Nesai, poglavlje: “Ophođenje prema ženama”, 7/64; Ibn Madže, poglavlje: “Brak”, 1971. Ibn Hibban i Hakim su ***[hadis](https://pitajucene.com/search/Hadis/questions/ "Pretraži pitanja o hadisima")*** ocijenili vjerodostojnim.  Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***, Fetve o ženama, str.62)


*ŠEJH BIN BAZ*


